Virallinen lehti nro C 117 , 16/04/1998 s. 0106



KIRJALLINEN KYSYMYS E-2938/97 komissiolle esittäjä(t): Nikitas Kaklamanis (UPE) (17. syyskuuta 1997) Aihe: Euroopan komission aloitteet Internetin kehittämiseksi USA:n presidentti Clinton lupasi äskettäin 100 miljoonan dollarin avun amerikkalaiselle tietoteollisuudelle Internetin suorituskyvyn parantamiseen tässä maassa. Tämä aloite tunnetaan nimellä NGII (Next Generation Internet Initiative) ja se kytkeytyy joukkoon muita aloitteita, esimerkiksi koskien toista Internetiä (Internet 2 Initiative). Tämä kehitys osoittaa, että Atlantin toisella puolen ollaan täyttä vauhtia toteuttamassa suurta yritystä päästä aloitteentekijäksi sellaisella alalla tehtävissä siirroissa, joka on antanut leimansa kuluvan vuosikymmenen tapahtumille viestinnän kentällä ja jonka odotetaan tekevän niin edelleen myös ensi vuosisadan alussa. EU:n ei pitäisi jäädä ulkopuolelle näistä valmistelutoimista, jotta se ei päätyisi epämiellyttävään asemaan, jossa se joutuu vastaanottamaan toiselta puolelta Atlanttia tulevat valmiit mallit ja ohjeet. Haluaisin saada tietää Euroopan komissiolta, mitä aloitteita se on kehittänyt ja mitä aloitteita se aikoo välittömästi toteuttaa, jotta EU:sta tulisi edelläkävijä tällä huippualalla ja jotta se pystyisi luomaan mallit Internetin tulevalle kehitykselle sekä yleisesti maapallomme tietoteollisuudelle. Komission jäsenen Martin Bangemannin komission puolesta antama vastaus (4. marraskuuta 1997) Komissio seuraa erittäin kiinnostuneena Internetin ((EYVL L 192, 16.7.1991. )) kehitystä erityisesti seuraavilla aloilla: suurikapasiteettisen runkoverkon kehittäminen, liikennöintiprotokollat, sovellukset, henkistä omaisuutta koskevien oikeuksien suojelujärjestelmät (Intellectual Property Rights, IPR), sisällön merkintään ja suodattamiseen tarkoitetut välineet alaikäisten suojelemiseksi (Platform for Internet Content Selection, PICS), sijaintipaikkojen hallinta- ja nimeämisjärjestelmät (Domain Naming System, DNS) ja tietyt muut alat. Neljäs tutkimuksen puiteohjelma ((EYVL L 334, 22.12.1994. )) sisältääkin lukuisia aloitteita, joita tukevat kehittyneiden viestintäteknologioiden ohjelma (ACTS), telematiikan (telepalvelun) sovelluksien ja tietotekniikan tutkimusohjelma (IT). Nämä aloitteet koskevat sekä Internetin kaupallista puolta, erityisesti sähköistä kaupankäyntiä, että tutkijoiden ja koulujen Internetin käyttöä. Erityisesti on mainittava TEN 34 -hanke, erittäin suurikapasiteettinen eurooppalaisten kansallisten tutkimusverkkojen liitäntähanke, joka aloitettiin tämän vuoden keväällä. Viidenneksi tutkimuksen puiteohjelmaksi nyt tehdyssä ehdotuksessa ((KOM (97) 142. )) suositellaan ACTS-, telematiikan sovellukset- ja IT-ohjelmien kokoamista yhdeksi, tietoyhteiskunnan teknologioiden ohjelma -nimiseksi kokonaisuudeksi, minkä pitäisi helpottaa Internetiä koskevan kehityksen yhdentämistä sekä välineiden että sovellusten osalta. Tässä ohjelmassa kiinnitetään erityistä huomiota tutkijoiden käytössä oleviin telepalvelun perusrakenteisiin. Nämä on määritelty horisontaaliseksi toimenpiteeksi, jonka on tuettava kaikkia tutkimuksen aloja (esimerkiksi geenikartoitus, maapallon lämpeneminen ja ilmailutekniikka). Komissio osallistuu myös G7-maiden aloittamiin, maailmanlaajuista tietoyhteiskuntaa tukeviin hankkeisiin, joista yhdessä pyritään yhdistämään amerikkalaiset, kanadalaiset, japanilaiset ja eurooppalaiset laajakaistalinkkien liitäntäpisteet. Jotta Internetistä hyötyvien piiriä voitaisiin laajentaa erityisesti opetuksen alalla, komissio järjesti erityiset ¨Netdays¨-teemapäivät edistääkseen Internetin käyttöä kouluissa kokoamalla yhteen opetusviranomaiset ja paikallisen elinkeinoelämän edustajat.